**Joseph Tetteh Anang** (\* 8. jún 2000, Akkra, Ghana) je profesionálny futbalista, ktorý hráva na poste brankára v anglickom klube West Ham United.

Klubová kariéra
---------------

### West Ham United

Anang sa narodil v Akkre. S futbalom začínal v mládežníckom tíme Danbort, neskôr hrával za WA All Stars. V roku 2017 prišiel do akadémie West Hamu United. Dňa 1. júla 2018 podpísal s tímom svoju prvú profesionálnu zmluvu. V klube hrával v kategóriách do 18 a neskôr do 21 rokov. V decembri 2020 podpísal Anang novú zmluvu do roku 2024.

#### Hosťovanie v Stevenage

V júni 2021 bol Anang poslaný na hosťovanie do Stevenage v League Two. V tíme debutoval 7. augusta pri víťazstve 1:0 nad Barrow, pre Ananga to bol aj debut v seniorskom futbale. Na hosťovaní zotrval do januára 2022. Počas hosťovania odohral 18 zápasov vo všetkých súťažiach.

#### Hosťovanie v St Patrick's Athletic

Dňa 28. januára 2022 bol Anang poslaný na hosťovanie do írskeho klubu St Patrick's Athletic. V klube debutoval 11. februára v Prezidentskom pohári Írska proti Shamrock Rovers. V lige debutoval 18. februára pri víťazstve 3:0 nad Shelbourne.

Dňa 21. júla debutoval Anang v európskych súťažiach pri remíze 1:1 so slovinským klubom NŠ Mura v prvom zápase druhého predkola Konferenčnej ligy UEFA 2022/23. Jeho hosťovanie bolo predčasne ukončené v auguste po tom čo odmietol s tímom cestovať do Bulharska na prvý zápas tretieho predkola Konferenčnej ligy UEFA proti CSKA Sofia.

#### Hosťovanie v Derby County

Po hosťovaní v Írsku bol Anang poslaný na hosťovanie do trojligového klubu Derby County. Krátko po príchode si Anang privodil na tréningu zranenie malej ruky, ktorého vyradilo z hry na niekoľko mesiacov. Jeho hosťovanie sa skončilo v januári 2023.

Štatistiky kariéry
------------------

### Klubové

*K 20. septembru 2023*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| West Ham United | 2021/22 | Premier League | 0 | 0 | 0 | 0 | 0 | 0 | 0 | 0 | ― | 0 | 0 |
| 2022/23 | 0 | 0 | 0 | 0 | 0 | 0 | 0 | 0 | ― | 0 | 0 |
| 2023/24 | 0 | 0 | 0 | 0 | 0 | 0 | 0 | 0 | ― | 0 | 0 |
| Celkom | 0 | 0 | 0 | 0 | 0 | 0 | 0 | 0 | ― | 0 | 0 |
| Stevenage (hosť.) | 2021/22 | League Two | 13 | 0 | 1 | 0 | 2 | 0 | ― | 2**1** | 0 | 18 | 0 |
| St Patrick's Athletic (hosť.) | 2022 | Írska Premier Division | 24 | 0 | 1 | 0 | ― | 4**3** | 0 | 1**2** | 0 | 30 | 0 |
| Derby County (hosť.) | 2022/23 | League One | 0 | 0 | 0 | 0 | 0 | 0 | ― | 0 | 0 | 0 | 0 |
| Celkovo | 37 | 0 | 2 | 0 | 2 | 0 | 4 | 0 | 3 | 0 | 48 | 0 |

Poznámky
**1** EFL Trophy
**2** Prezidentský pohár Írska
**3** Európska konferenčná liga UEFA

Referencie
----------

1. ↑   *Anang signs first pro deal | West Ham United F.C.* [online]. www.whufc.com, [cit. 2023-09-20]. Dostupné online. (po anglicky)
2. ↑   *Joseph Anang signs new West Ham United contract | West Ham United F.C.* [online]. www.whufc.com, [cit. 2023-09-20]. Dostupné online. (po anglicky)
3. ↑   Stevenage bring in West Ham keeper Anang. *BBC Sport*. Dostupné online [cit. 2023-09-20]. (po anglicky)
4. ↑   *Goalkeeper Anang Signs On Loan!* [online]. www.stpatsfc.com, [cit. 2023-09-20]. Dostupné online. (po anglicky)
5. ↑  TEAM, The42. '*He wouldn’t travel to Bulgaria unless we agreed to let him go' - Clancy disappointed with manner of Anang exit* [online]. The 42, 2022-08-15, [cit. 2023-09-20]. Dostupné online. (po anglicky)
6. ↑   *Goalkeeper Anang Secures Derby Loan Switch* [online]. www.dcfc.co.uk, [cit. 2023-09-20]. Dostupné online. (po anglicky)

Externé odkazy
--------------

Anang na transfermarkt

Zdroj
-----

*Tento článok je čiastočný alebo úplný preklad článku Joseph Anang na anglickej Wikipédii.*